Ses lyke naby plaas gevindArgieffoto Die liggame van ses mans is naby Kraaifontein gevind, het die polisie in die Wes-Kaap Woensdag gesê. Kapt. FC van Wyk, woordvoerder van die polisie, het gesê ŉ verbyganger het Woensdag op die liggame afgekom naby ŉ plaas in Joostenbergvlakte. Die oorledenes is tussen 18 en 30 jaar oud. Hulle identiteite is nog nie vasgestel nie. Die polisie het ŉ beroep gedoen op enigiemand met inligting gedoen om ao. Van der Heever te kontak op 082 718 5461 of 021 980 5558. Die polisie ondersoek ses sake van moord.